als_Latn dik_Latn sag_Latn
Kryeministri i Republikës së Maqedonisë, Zoran Zaev, ka dërguar telegram ngushëllimi për qytetarët e Mbretërisë së Bashkuar, të Britanisë së Madhe dhe Irlandës Veriore, pas sulmit të mbrëmshëm në Londër në të cilën humbën jetën shtatë vetë dhe u lënduan 48 të tjerë, përcjell Telegrafi Maqedoni.
“E dënojmë shumë ashpër këtë sulm shokues qyqar ndaj banorëve të pafajshëm të Londrës, në Urën e Londrës dhe në restorantet përreth, ndër të cilët ka edhe vizitorë të Londrës. Çdo akt i rrezikimit të jetëve, kudo qoftë është rrezikim i lirisë dhe qetësisë të tërë njerëzimit”
“Solidarizohemi me qytetarët e Britanisë së Madhe dhe fuqimisht dhe me vendosmëri qëndrojmë në anën e Britanisë. Jemi të bindur se hetimi do t’i zbardhë deri në fund motivet e këtij sulmi dhe porositësit dhe të involvuarit do të ballafaqohen me drejtësinë” thuhet në telegramin e Zaevit.
Republika e Maqedonisë, thekson Zaev, është e gatshme të ndihmojë dhe të veprojë e bashkuar me botën e civilizuar në ballafaqimin e të gjitha formave të dhunës dhe terrorizmit.
Portali Telegrafi ka kënaqësinë t'u ofrojë forum të lirë për komente dhe diskutim. Fyerjet dhe përdorimi i fjalëve banale, do të pasoj me përjashtim të menjëhershëm nga komentimi. Ju lutem lexoni rregullat këtu.
als_Latn als_Latn als_Latn als_Latn als_Latn